স্টাফ রিপোর্টার ॥ আজ বুধবার ১০ মহররম, পবিত্র আশুরা। ১৩৭৫ বছর আগে ৬১ হিজরির এই দিনে সংঘটিত হয়েছিল বিশ্ব ইতিহাসের সবচেয়ে বিয়োগান্তক ঘটনা বা ট্র্যাজেডি। আশুরা উপলক্ষে নানা আয়োজনে আনুষ্ঠানিকতা পালন করছে মুসলমানরা। এ উপলক্ষ্যে জেলার মোকামবাড়ী গুলোতে চলছে জেয়ারত, মানত, ধর্মীয় পুস্তকের প্রদর্শনীসহ বিভিন্ন অনুষ্ঠান। ইরাকের কারবালায় বিশ্বনবী হযরত মুহাম্মাদ (সা.) এর প্রায় ১০০ জন সঙ্গী মৃত্যু ও রক্তের সাগরে ভেসে ইসলামকে দিয়ে গেছেন শাহাদতের সংস্কৃতির বাস্তব শিক্ষা। কারবালার এ বিপ্লব আধুনিক যুগে সংঘটিত ইরানের ইসলামী বিপ্লবসহ যুগে যুগে সব মহতী বিপ্লবে অনুপ্রেরণা যুগিয়েছে। কারবালা প্রান্তরে ইমাম হেসেন ও তার পরিবারের সদস্যদের নিদারুণ কষ্টের স্মৃতিবিজড়িত মহররম মাস বিশেষ করে মহররমের ৭ থেকে ১০ তারিখ পর্যন্ত শোক আর মাতমের ...